Ufahamu
Language: Swahili | Genre: Exam

TEKNOLOJIA IMELETA FAIDA NYINGI KULIKO HASARA

Vidokezi 
Utangulizi 
Kuunga mkono - Kupinga 
1. Kuumarisha mawasiliano - 1. Kumomonyoka kwa maadili 
2. Matumizi ya vifaa vya kilimo - 2. Kuongezeka kwa ajali 
3. Ajira na starehe - 3. Watu wengine kupoteza kazi 
4. Sekta ya afya kuboreshwa 
5. Kusadia katika elimu na usalama 
6. Uchukuzi, ujenzi na viwanda

Nasimama kidete kuunga mkono mjadala huu usemao kuwa teknolojia imeleta faida nyingi kuliko hasara. Kwanza kabisa, teknolojia ni maarifa ya sayansi katika matumizi ya zana ama mitambo hususan katika kilimo, viwanda, mawasiliano, elimu, uchukuzi na ujeuzi na katika sekta ya afya.

Ama kwa hakika mawasiliano yamerahisishwa kupitia teknolojia. Matumizi ya rununu, tarakilishi na barua pepe ni mifano mizuri. Mja anaweza kutuma na kupokea habari kwa haraka kupitia vifaa hivi. Simu na rununu huhitaji mtu kuwa na kadiwia ili kuzungumza au kutuma arafa. Iwapo tarakilishi imeunganishwa na mtandao wa intaneti ni rahisi kuwezesha mtu kupata habari anazotaka. Redio na runinga ni vifaa ambavyo hutumika pia katika mawasiliano kuwapasha watu habari. Habari za nyanjani, kitaifa na kimataifa huweza kupatikana kwa urahisi kupitia vifaa hivi vya teknolojia. Mambo haya yote yanaifanya dunia kuwa kijiji kidogo na watu huweza kutangamana kwa urahisi. Ama kweli ya jana si ya leo.

Licha ya hayo teknolojia ya kisasa imeboresha sekta ya kilimo pakubwa .Ni kupitia teknolojia ii hii ambapo mashine za kuwakama ng'ombe ,kunyunyizia mashamba maji, kulima, upanzi na uvunaji wa mazao umerahisishwa.Aidha mashine za kuhifadhi vyakula visiharibike zinatokana na teknolojia.Fauka ya hayo uzalishaji wa wanyama na mbegu kisaki (G.M.O) unatokana na teknolojia ya kisasa.

Kusema kweli ni dhahiri shahiri kuwa teknolojia imesaidia kuwapa watu wengi ajira .Watu chungu nzima wameajiriwa katika viwanda ,kuendesha na kukarabati mitambo. Kwa hivyo teknolojia hubuni nafasi za kazi. Siku hizi upweke umetupwa.